kardosdrur/scandi-wiki huggingface dataset:
Luigi

er en computerspilsfigur skabt af den japanske spildesigner Shigeru Miyamoto. Han er Nintendo's officielle maskot Marios yngre bror og har medvirket i flere spil i Mario serien. Charles Martinet lægger stemme til både Luigi, Mario og flere andre figurer i serien.

På grund af at han og Mario ofte omtales som "Mario brødrene" ("Mario Brothers"), mener nogle at hans fulde navn er "Luigi Mario," og dette er tilfældet i visse ikke-spil ressourcer (tegneserier og Super Mario Bros. filmen). Den amerikanske afdeling af Nintendo har dog i 1980'erne udtalt at Mario og Luigi ikke har efternavne. Man har dog også, i en periode på Nintendos officielle danske hjemmeside, kunne læse at de begge hedder Mario til efternavn.

Selvom han oprindeligt var identisk med Mario bortset fra grønt tøj i stedet for rødt, har Luigi siden udviklet sin egen personlighed og stil. Efterhånden som teknologien blev forbedret udviklede Luigi sig til også fysisk at adskille sig fra sin bror. Luigi's navn blev inspireret af et pizzeria nær det amerikanske Nintendo's hovedkvarter i Redmond, Washington, kaldet "Mario & Luigi's". Hans navn kan også være et ordspil på det japanske ord ruiji (??, ruiji?), som betyder "parallel", og hentyder til at hans sprite var den samme som Mario's i de tidlige spil.

Siden hans debut i arkadespillet Mario Bros., har Luigi optrådt i mange spil i Mario serien, for det meste med Mario i hovedrollen. Men Luigi har også selv været hovedpersonen i spillet Mario Is Missing! men er nu bedre kendt for at være hovedpersonen i Luigi's Mansion spil serien. (Luigi's mansion, Luigi's mansion 2/Dark moon, Luigi's mansion 3) Luigi's mansion spil serien gjorde også en stor udvikling til Luigi's personlighed, fra en næsten blank personlighed til den elskelige bangebuks vi kender ham som i dag. I Luigi's mansion 2 eller Dark moon fik Luigi også et kæledyr, en lille spøgelses hund kaldet Polterpup som blev senere set i Luigi's mansion 3.

Luigi er også anderledes fra hans bror at han i nogle spil hopper højer an Mario men så har han typisk også svære ved at komme til et stop efter at løbe fordi han glider mere, de her ting kan blive set i spil som Super Mario bros 2 and the New super Luigi U DLC for New super Mario bros U. Luigi can også blive spillet i Super Mario 64 remake på Nintendo DS Super Mario 64 DS hvor du kan spille som Luigi efter at du vinder over King Boo i en hemmelig bane i Big boo's haunt, Luigi spilles mere eller mindre som han gør i spil som Super Mario bros 2 men han kan også løbe på vand i nogle få sekunder med nok tilløb. I New Super Mario bros på Nintendo DS efter at du klarer spillet får du en "snydekode" til at du kan spille som Luigi, men du kan bare gøre det fra starten uden at klarer spillet. Men i de fleste af de spil, hvor man kan spille flere spillere sammen, er det Luigi der står til rollen som den sekundære figur.

Referencer 

Figurer fra Super Mario
Prinsesse Louise

Prinsesse Louise kan referere til flere personer:

 Prinsesse Louise (datter af Christian 6.) (1726-1749) – prinsesse af Danmark-Norge, gift hertuginde af Sachsen-Hildburghausen
 Prinsesse Louise (datter af Frederik 5.) (1750-1831) – prinsesse af Danmark-Norge, gift prinsesse og landgrevinde af Hessen-Kassel
 Prinsesse Louise (datter af Frederik 8.) (1875-1906) – prinsesse af Danmark, gift prinsesse af Schaumburg-Lippe
The College Dropout

The College Dropout er debutalbummet fra rapperen Kanye West, der ligeledes selv er producer. Det blev udgivet i 2004 på Roc-A-Fella. Albummet fik stor succes og rigtig god kritik. College Dropout solgte 3.5 mio. eksemplarer i USA hvilket er Kanyes bedst sælgende album i USA. College Dropout har også vundet en grammy for Bedste Rap Album. Det anerkendte amerikanske musik magasin, Rolling Stone, kårede College Dropout til det tiende bedste album i 00'erne.

Spor 
 "Intro", 0:19
 "We Don't Care", 3:59
 "Graduation Day", 1:22
 "All Falls Down" (feat. Syleena Johnson), 3:43
 "I'll Fly Away", 1:09
 "Spaceship" (feat. GLC, Consequence), 5:24
 "Jesus Walks", 3:13
 "Never Let Me Down" (feat. Jay-Z, J. Ivy), 5:24
 "Get 'Em High" (feat. Talib Kweli, Common), 4:49
 "Workout Plan", 0:46
 "The New Workout Plan", 5:22
 "Slow Jamz" (feat. Twista, Jamie Foxx), 5:16
 "Breathe In, Breathe Out" (feat. Ludacris), 4:06
 "School Spirit Skit 1", 1:18
 "School Spirit", 3:02
 "School Spirit Skit 2", 0:43
 "Lil Jimmy Skit", 0:53
 "Two Words" (feat. Mos Def, Freeway, The Harlem Boys Choir), 4:26
 "Through the Wire", 3:41
 "Family Business", 4:38
 "Last Call", 12:40

Eksterne henvisninger 
 

Album fra 2004
Hiphopalbum
Yum yum

Yum Yum er en færdigret. Ideen bag Yum Yum er forholdsvis simpel. Det er metode, som kaldes ”Instant Noodles”. Direkte oversat til dansk betyder det ”Hurtige Nudler”.

En pakke Yum Yum indeholder følgende ingredienser: 60 gram nudler, en lille pose med krydderier og en anden pose med en form for sovs/olie.

Princippet bag produktet er meget enkelt. Man hælder indholdet fra Yum Yum pakken i en skål, først nudel-pladen, herefter tilsætter man de to poser med henholdsvis krydderiblandingen og den anden pose med sovsen/olien.

Herefter tilsætter man kogende vand, som går i forbindelse med nudlerne, krydderierne og sovsen. Efter ca. 2 minutter har man en varm nudelsuppe, klar til at blive spist med ske og gaffel.

Indholdet af en pakke Yum Yum svarer ca. til et måltid.

En pakke Yum Yum vejer ca. 85 gram.

Yum Yum var en populær frikvarterssnack i 1990'erne. Nudlerne blev knust og spist rå med krydderier. Sovsen blev smidt ud. Dog blev denne spisemetode streng debatteret, idet det ikke kogte nudler antog sig for at 'suge' kroppens væske. Uanset hvad virkelig undersøgelser vidste, så formindskedes forbruget af "Yum Yum". På mange skoler blev det forbudt at tage "Yum Yum" pakkerne i skolen pga. de sundhedsmæssige årsager.

Yum Yum findes i flere forskellige varianter:

Kylling, Karry, Rejer, Oksekød, And, Vegetar og Wasabi.

Pastaretter
Inkarneret (flertydig)

Inkarneret er:

 et tillægsord, der betegner at noget er en inkarnation – fx han er en inkarneret løgnhals.
 Inkarneret (album) – et album af rapperen L.O.C.
Hieronymus Bosch

Hieronymus Bosch (Jheronimus Bosch eller Jeroen Bosch ca. 1450 – august 1516) var en nederlandsk maler. Han var døbt Jheronimus van Aken, fordi familien stammede fra Aken, Aachen, men tog pseudonymet Bosch, fordi han var født i byen 's-Hertogenbosch.

Som 14-årig oplevede han, at hans fødeby brændte: 4000 huse blev ødelagt og mange døde. Efter ulykken blev han gudfrygtig og brugte religiøse elementer i sine mesterværker som død, Helvede og Dommedag. Et af hans bedst kendte malerier er Lysternes have fra ca. 1504. Det blev bestilt af Henrik 3. af Nassau-Breda og viser i tre lag Himlen, Jorden og Helvede. Maleriet viser Fanden på lokum. Maleriet er i Pradomuseet i Madrid, under navnet La pintura del Madroño.

Galleri

Eksterne henvisninger 
 Jheronimus Bosch Art Center 

Malere fra Nederlandene
Personer fra 's-Hertogenbosch
Nederlændere i 1400-tallet
Nederlændere i 1500-tallet
KFUM-borgen

KFUM-borgen består af 3 bygninger i København som opførtes af KFUM. Bygningen Gothersgade 115 er opført i 1898-1901, samtidigt med bygningen i Tornebuskegade (med indgang over gården fra Gothersgade) ved arkitekt Jens Christian Kofoed. I 1915-1917 tilføjes bygningen Rosenborggade 15-17 ved arkitekt Henning Hansen.

Stenhuggerarbejdet på den ældre bygning er udført af Hans & Jørgen Larsen. Indhugget i granitten over porten i Gothersgade ses teksten Kristelig Forening for Unge Mænd. Indgangspartiet i Rosenborggade er prydet af 4 granit-relieffer og over kælderhalsen sammensteds ses ligeledes et relief med teksten K F U M.

Henning Hansens fløj er fredet. I bydelsatlas er hele komplekset markeret med bevaringsværdi Høj.

Bygningernes brug 
Fra år 1900 til 2003 har bygningerne været brugt som hovedkontor for KFUMs Soldatermission i Danmark. Der var desuden hotel og soldaterhjem til Livgardens kaserne ved Rosenborg slot.

Den 28. september 1910 lagde bygningerne hus til grundlæggelsen af KFUM-Spejderne i Danmark, under ledelse af Jens Grane.

Den 17. april 1937 blev festsalen benyttet til uddelingen af bronzeplaketter til de første 6 danske bloddonorer som havde givet blod 10 gange. Det var en fest for 300 donorer under ledelse af donorkorpsets formand (og spejder) Tage Carstensen.

I 1965 blev bygningerne mod Tornebuskegade og Rosenborggade overdraget til Københavns Universitet. Disse var i brug indtil sommeren 2005 hvor Institut for Statskundskab flyttede til det nye Center for Sundhed og Samfund på det tidligere Kommunehospitalet.

I 2003 blev bygningen mod Gothersgade solgt af KFUMs Soldatermission, som flyttede sit hovedkontor til Fredericia.

I dag kaldes bygningen også Europa-Huset, idet Europa-Kommissionens repræsentation i Danmark og Europa-Parlamentets informationskontor i Danmark siden 2006 har haft til huse på adressen.

Ekstern henvisning 

Soldatermissionens hjemmeside

KFUM og KFUK
Indre By (København)
Fredede bygninger, konstruktioner og anlæg i Københavns Kommune
Panum Instituttet

Panum Instituttet var det oprindelige og nu udfasede navn for Panum-bygningen. Bygningen, der ofte blot kaldes Panum, hører til Københavns Universitet og huser Det Sundhedsvidenskabelige Fakultet. Panum-bygningen er beliggende på Blegdamsvej og strækker sig desuden langs Tagensvej og Nørre Allé og indgår i Københavns Universitets Nørre Campus.

Bygningen er opkaldt efter den danske læge og fysiolog Peter Ludvig Panum (19. december 1820 – 2. maj 1885).

Bygningskomplekset blev opført fra 1971-1986 af arkitekterne Eva og Nils Koppel, Gert Edstrand, Poul Erik Thyrring (KKET) og er et udtryk for brutalismen. Udenomsarealerne blev udformet af landskabsarkitekterne Edith og Ole Nørgård.
Den kunstneriske udsmykning samt farvekoordineringen – f.eks. de karakteristiske skorstene – stod Tonning Rasmussen for. I en del af kælderen findes vægudsmykninger udført af Poul Gernes.

I januar 2017 blev bygningskomplekset udvidet med Mærsk Tårnet ud til Blegdamsvej.

Se også

Proteinlaboratoriet

Eksterne kilder/henvisninger 

 Fakultetets officielle hjemmeside

Nørrebro
Uddannelsesinstitutioner i København
Panum

Panum kan henvise til flere artikler:
 Peter (Ludvig) Panum (1820, Rønne  1885), dansk læge og fysiolog
 Hortense Panum (1856, Kiel  1933), dansk musikhistoriker
 Trine Panum Kjeldsen (* 1971, Aarhus), en dansk journalist
 Panum Instituttet – Det Sundhedsvidenskabelige Fakultet ved Københavns Universitet opkaldt efter Peter Ludvig Panum

Danske efternavne
Folmer Rubæk

Folmer Rubæk Hansen (født 20. april 1940 i Svendborg, død 8. august 2016 i København) var en dansk skuespiller.

Rubæk blev uddannet fra Aalborg Teater i 1966. Han var oprindelig læreruddannet og senere sanguddannet med efterfølgende studieture til bl.a. München og Wien. I sidstnævnte by fik han mulighed for at synge roller i flere forskellige operaer. Herudover har han optrådt på bl.a. Svalegangen, Det ny Scala, Gladsaxe Teater, Hvidovre Teater, Folketeatret, Fiolteatret, Bellevue Teatret, Amager Scenen, Aarhus Teater, Odense Teater og Østre Gasværk Teater. I tv har man kunnet se ham i roller i serierne Bryggeren, TAXA, Strisser på Samsø og Krøniken ligesom han har medvirket i tv-julekalenderne Jul i Gammelby, Torvet, Brødrene Mortensens Jul og Jul på Kronborg.

Grundet Rubæks glade og smittende humør var han blandt sine kollegaer kendt som Folmer Folkekær.

Filmografi

Film

Tv-serier 

 Sæson for Liza (1969), afsnit 1, 2 – Strandløve
 Sæson for Liza (1969), afsnit 4 – Jetpilot
 Søndage med Karl og Gudrun (1974) – ?
 Krigsdøtre (1981), afsnit 3 – Eigil
 Rejseholdet (1983), afsnit 1 – Edvard Brinke
 Kaj Munk (1986), afsnit 1 – Lærer
 Jeg vil ønske for dig (1995), afsnit 6 – Gæst
 Bryggeren (1996), afsnit 10 – Murermester
 Kaos i opgangen (1997) – Arne Østergård
 Strisser på Samsø (1997-98), afsnit 1-12 – Taxa-Ejvind
 TAXA (1998), afsnit 27 – Ven
 Hotellet (2002), afsnit 52 – Birmann
 Krøniken (2004), afsnit 13 – Weber
 Anna Pihl (2008), afsnit 25 – Holger

Julekalendere 

 Jul i Gammelby (1979) – Brygger Lassen
 Torvet (1981) – ?
 Cirkus Julius (1988) – Fætter Anton
 Krummernes Jul (1996) – Greve
 Brødrene Mortensens Jul (1998) – Ejendomsinspektør
 Jul på Kronborg (2000) – Julemand

Referencer

Eksterne henvisninger 
 
 

Skuespillere fra Danmark
Personer fra Svendborg
Lærere fra Danmark
Troels II Munk

Troels II Munk (født 19. oktober 1944, død 23. juni 2023) var en dansk skuespiller, uddannet fra Statens Teaterskole i 1974. På tv medvirkede han bl.a. i serierne En by i provinsen, Landsbyen, Bryggeren, Strisser på Samsø, TAXA, Forsvar, Nikolaj og Julie og Forbrydelsen 1.

Det underlige II-tal i navnet skyldtes udelukkende hensyn til den 19 år ældre navnebror Troels Munk, der også var skuespiller. De medvirkede begge i afsnit 3 af tv-serien Bryggeren, hvor Troels Munk spillede Kong Christian den 8. og Troels II Munk spillede Asylbestyrer Holm.

Troels II Munk var desuden en aktiv quizzer, og flere gange endte han ved DM i quiz på topplaceringer. I 2015 blev han individuel Danmarksmester i quiz, og i 2012, 2013 og 2015 var han på det vindende hold ved Hold-DM.

Fra 1970'erne dannede han par med Pia Rosenbaum

Filmografi 
Spillefim

 Slægten (1978) – Nikolaj
 Suzanne og Leonard (1984) –
 Camping (1990) − Jørgen
 Det forsømte forår (1993) − Hernild
 Olsen-bandens sidste stik (1998) − Ministerieansat der skal begå indbrud
 Bornholms stemme (1999) – skibsmægler
 Grev Axel (2001) – tyk mand
 Et rigtigt menneske (2001) – Stromboli, ejer af skotøjsforretning
 Unge Andersen (2005) – Olsen
 Den Rette Ånd (2005) – Hr. Rasmussen
 Fidibus (2006) – Alf
 Bubbles (2006) – tjener
 Efter brylluppet (2006) – overtjener
 Smukke mennesker (2010) – stamkunden Kjeld
 Klassefesten 2 - Begravelsen (2014) – Lærkes far
 Jens Munk NordvestXpeditionen (2015) –

Serier

 En by i provinsen (1977-1980) – Anton
 Landsbyen (1991-1996) – storbonde
 Bryggeren (1996) – asylbestyrer Holm
 Strisser på Samsø (1997-1998) – borgmesteren
 TAXA (1997-1998) – dommer
 Hotellet (2002) – Palle
 Nikolaj og Julie (2002-2003) –
 Forsvar (2003-2004) – landsretsdommer Ulf Steenbeck
 Klovn (tv-serie) (2005-2018) - Troels
 Forbrydelsen 1 (2007) – Buchard

Eksterne henvisninger

Noter 

Skuespillere fra Danmark
Modtagere af Ole Haslunds Kunstnerfonds legat
Ravnen (flertydig)

Ravnen kan henføre til flere artikler:
 Ravnen – et flag
 Ravnen – en amerikansk film fra 1963
 Ravnen – en roman fra 1869 af den danske forfatter Meïr Aron Goldschmidt
 Ravnen – et stjernebillede på den sydlige himmelkugle
 Ravnen – dansk tidsskrift fra 2. april 1876 til 7. januar 1877 og igen fra 6. oktober 1878 til 15. juli 1921
 "Ravnen" - sang på den danske folktronica gruppe Sorten Mulds album Mark II fra 1997

Se også 
 Ravn
 The Raven – et digt af Edgar Allan Poe
Paris (Lemvig Kommune)

Paris ligger i Nordvestjylland og er en mindre bebyggelse i Gudum Sogn, 6 kilometer nordvest for Struer. Den ligger i Lemvig Kommune og hører til Region Midtjylland.

Bebyggelsen har været besøgt af komikeren Jan Gintberg, der gjorde grin med indbyggerne, og bl.a. spurgte om vej til Eiffeltårnet.

Lokaliteter i Lemvig Kommune
Jomfru Ane Gade

Jomfru Ane Gade – af de lokale ofte blot kaldt Gaden, er en 150 meter lang og forholdsvis smal gågade i det centrale Aalborg, der udelukkende består af mere end 20 restauranter, diskoteker og værtshuse. Gadens flere end 20 restauranter og diskoteker omsætter for ca. 300 mio. kr. om året og har mellem 200 og 300 arbejdspladser. Den er blandt Danmarks længste restaurationsgader og mest koncentrerede restaurations- og diskoteksmiljøer, kun overgået af områder som Åboulevarden i Aarhus og 'Pisserenden' i København. Gaden er kendt for at have et rigt natteliv og menneskehav i weekenderne. I dagtimerne er den kendt for at have hyggelige rammer om et rigt restaurationsmiljø. Desuden er gaden også en populær turistattraktion.

Gaden karakteriseres i dag som et brand, der markedsfører Aalborg.

Jomfru Ane Gade er dog også berygtet for vold og værtshusuorden, og enkelte gange er der sket alvorlige forbrydelser i gaden, hvor der bl.a. fandt et knivdrab sted i april 2007. Den 5. december 2007 besluttede Nordjyllands Politi i samarbejde med Rigspolitiet at iværksætte videoovervågning i og omkring Jomfru Ane Gade.

Historie 
Jomfru Ane Gade har eksisteret ved sit nuværende navn siden slutningen af 1500-tallet, og menes at være opkaldt efter en Jomfru Ane, der i 1568 var bosat i Skavegade. Denne Jomfru Ane menes at være identisk med jomfru Ane Madsdatter Viffert, som var en tidligere nonne fra Ø Kloster ved Limfjorden. Hun blev i 1572 begravet i Hals Kirke.

I 200 år var gaden blot en almindelig gade hvor købmænd boede, og den bærer stadig præg af den tid med de mange gamle huse. Jomfru Ane Gade så sin første bevilling den 5. maj 1967, da diskoteket Gaslight slog dørene op for første gang. Idéen hentede restauratøren Jørgen Steffensen fra en busferie med Tjæreborg til Norditalien i 1962. I slutningen af 1970 var der 10 ekstra barer, diskoteker og restauranter i gaden, og i 1992 var tallet steget til 26. I sommeren 2013 åbnede der et hotel i gaden under navnet Hotel Jomfru Ane – hotellet har 35 værelser og der er natklub i stueetagen.

Samtidigt med Gaslights oprettelse blev Jomfru Ane Teatret indrettet i overetagen.

Referencer

Eksterne henvisninger 

 www.jomfruanegade.dk
 www.partyin.dk 
 www.visitaalborg.dk 

Aalborg Centrum
Gader i Aalborg
Gågader i Aalborg
Seværdigheder i Aalborg
Underholdning i Aalborg
Jørgen E. Larsen

Jørgen Erik Larsen (25. juli 1945 – 7. februar 2020) var en dansk fodboldtræner, som senest var træner for Tårnby Boldklub. Den 1. juli 2006 blev Larsen cheftræner for Amager United. Da Kastrup Boldklub trak sig ud af samarbejdet i 2007 fortsatte Larsen som træner for den anden moderklub, Tårnby. Dette engagement sluttede 31. december 2008, hvor klubben fusionerede med AB 70 og blev til AB Tårnby.

Han var en træner med en masse national og international erfaring. Hans professionelle trænerkarriere omfattede blandt andet Herfølge Boldklub, landstræner for Ghana, landstræner for Qatars U-20 landshold som nåede en finale i FIFAs World Cup, landstræner for Qatar samt statstræner i Malaysia. Cheftræner i 4 år for klubben Al Rayan Sports Club der er placeret i Qatars Superliga. Her har han bl.a. trænet så kendte spillere som Fernando Hierro, Ronald og Frank de Boer og Mario Basler. Desuden har han i 5 år været cheftræner for 2 forskellige regionale landshold i Malaysia. Han vendte i slutningen af 2005 tilbage til Danmark, efter 14 år som træner i udlandet, for at overtage ansvaret for Brønshøj Boldklubs divisionshold d. 1. januar 2006.

Som aktiv spiller nåede han at spille 197 danske 1. holdskampe for Herfølge Boldklub samt 8 landskampe. Han har studeret fodbold i klubber som: AJ Auxerre, Eintracht Frankfurt, West Ham United, Dundee United og Malmö FF.

Referencer

Eksterne henvisninger 

Fodboldspillere fra Danmark
Fodboldtrænere fra Danmark
Niels Andersen

Niels Andersen kan henvise til flere personer:

Politikere 
 Niels Andersen (politiker, 1806-1876) – gårdejer, medlem af Landstinget for Venstre
 Niels Andersen (politiker, 1815-1867) – gårdmand, medlem af Folketinget for Venstre
 Niels Andersen (politiker, 1826-1907) – gårdfæster, medlem af Folketinget for Venstre, senere Højre
 Niels Andersen (entreprenør) (1835-1911) – medlem af Folketinget for Højre og første formand for Dansk
 Niels Andersen (1849-1919) – dansk embedsmand, historisk forfatter og lagtingsmand på Færøerne
 Niels Andersen (politiker, født 1917) (1917-1977) - medlem af Folketinget for Retsforbundet
 Niels Andersen (konservativ politiker) – konservativ medlem af Folketinget

Andre personer 
 Niels Andersen Friis (død 1557) – magister og lensmand
 Niels Andersen (skuespiller) (født 1942) – skuespiller og medstifter af Holberg Teatret i Kalundborg
 Niels Andersen (teaterleder) (født 1949) – leder af teatret Svalegangen i Århus
 Niels Andersen (skytte) (1867-1930) – dansk skytte
Toy-Box

Toy-Box (engelsk for "legetøjskasse") er et dansk eurodance band, som var aktivt i perioden 1995-2003 og igen fra 2011. Toy-Box består af Amir El-Falaki og Aneela Mirza. Mirza blev født den 8. oktober 1974 i Hillerød, Danmark til en halv-pakistansk og halv-iransk mor og en indisk far til iranske herkomst. Mirzas forældre mødtes for første gang i Indonesien, før de kom til Danmark. Amir El-Falaki blev født den 12. august 1973 i København, Danmark til de marokkanske forældre. Aneela har forsøgt at starte en solo karriere efter ToyBox.

Udbredelse og popularitet 
Selvom Toy-Box generelt betragtes et "one hit wonder" band, havde de flere hits, såsom "Tarzan & Jane", "The Sailor Song", "Teddy Bear" og "Best Friend" fra deres første album FanTastic (1999). Albummet solgte over 75.000 eksemplarer i Danmark, og 500.000 eksemplarer på verdensplan.

Toy-Box var populær i en periode, hvor eurodance styrede hitlisterne i Europa, samt andre dele af verdenen. De blev populære i 1999, umiddelbart efter, at Aqua løb ind i problemer med Mattel om "Barbie Girl"-sangen.

Eurodancen-feberen var dog ved at dø ud i 2000, hvor Hip Hop- og rap-musik begyndte at overtage. Toy-Box kom tilbage med albummet Toyride i 2001, men det fik ikke nogen stor succes. Aneela fortsatte som eurodance artist, mens Amir blev danselærer i København og medvirkede i Dansk Melodi Grand Prix 2007, hvor han sammen med Julie Lund sang sangen "Merhaba" der dog ikke kom længere end 2 semifinale.

Comeback 
I november 2011 meddelte Anila at Toy-Box var i gang med at indspille et tredje album til udsendelse i 2012.

Diskografi

Album 
 FanTastic (1999)
 ToyRide (2001)

Diskografi

Kilder

Eksterne henvisninger 
 

Dancegrupper fra Danmark
Musikgrupper fra 1995
Dali (by)

Dali er en kinesisk by og et autonomt præfektur for baifolk i provinsen Yunnan i det sydlige Kina. Befolkningen inden for bygrænserne anslås (2004) til 487.000, men hele byområdet har 3,19 millioner indbyggere. En stor del  af de  1.858.063 Baifolk, lever i samfund i det autonome præfektur Dali.

Byen ligger ved bredden af søen Erhai. Den er kendt for sin egen marmortype, Dali-marmor, som stadig fremstilles.

Administrative enheder 
Det autonome præfektur Dali har jurisdiktion over et byamt (市 shì), 8 amter (县 xiàn) og 3 autonome amter (自治县 zìzhìxiàn).

Befolkningssammensætning 
Etniske  grupper i Dali, ifølge folketællingen i 2000

Trafik 
Kinas rigsvej 214 går gennem området. Den fører fra Xining i provinsen Qinghai til Jinghong i Yunnan. 

Kinas rigsvej 320 går gennem området. Den begynder i Shanghai og løber mod sydvest til grænsen mellem provinsen Yunnan og Burma. Undervejs passerer den blandt andet Hangzhou, Nanchang, Guiyang, Kunming og Dali.

Bypræfekturer i Yunnan
Byer i Kina
Guilin

Guilin er en kinesisk storby i Guangxi i Sydkina ved Kinas kyst mod Det Sydkinesiske Hav og grænsen mod Vietnam. Befolkningen indenfor bygrænserne anslås (2006) til 670.000, men hele storbyområdet har 1,34 millioner indbyggere. Byen var engang hovedstaden i Guangxi. 

Guilin er et transportcenter med gode forbindelser til omverdenen med jernbane, flodtransport og landeveje. Her produceres papirprodukter, tekstiler, kemikalier og jordbrugsudstyr. I området udvindes der mineraler som tin og wolfram. 

Guilin er kendt for sine smukke landskaber som ofte gengives i kinesiske landskabsmalerier. Der er en række kendte buddhistiske templer i dette område. 

Under anden verdenskrig havde amerikanerne en flybase her.

Klima

Noter

Eksterne henvisninger 

Byer i Kina